**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-09-08 Nr. TAR-86

Posėdžio data – 2022 m. rugsėjo 6 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Artūras Razbadauskas, Jurij Šeršniov. Nedalyvauja Antanas Kontautas, Alina Velykienė, Vaida Raugelė.

Posėdyje dalyvauja: Savivaldybės administracijos direktorius G. Neniškis, Savivaldybės administracijos direktoriaus pavaduotoja A. Dirgėlienė, Licencijų ir leidimų skyriaus vedėja J. Uptienė, L. e. p. Strateginio planavimo skyriaus vedėja S. Kačerauskaitė, Socialinio būsto skyriaus vedėja L. Murauskienė, Finansų skyriaus vedėja K. Petraitienė, Jaunimo reikalų koordinatorė A. Valadkienė, Turto valdymo skyriaus vedėjas E. Simokaitis, tarybos narė J. Simonavičiūtė, Tarybos ir mero sekretorius M. Vitkus, Tarybos ir mero sekretoriato vyresn. patarėjos D. Paliūnaitė, A. Digrienė, Sveikatos apsaugos skyriaus vedėja R. Perminienė.

DARBOTVARKĖ (patvirtinta už-4):

1. Dėl savivaldybės būsto nuomos sąlygų pakeitimo. Pranešėja L. Murauskienė.

2. Dėl pritarimo Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai. Pranešėja S. Kačerauskaitė.

3. Dėl lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo. Pranešėja J. Uptienė.

4. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

5. Dėl Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimo. Pranešėja K. Petraitienė.

6. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimo. Pranešėja K. Petraitienė.

7. Dėl Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimo. Pranešėja A. Valadkienė.

8. Dėl Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimo. Pranešėja A. Valadkienė.

9. Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn. Pranešėjas E. Simokaitis.

10. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

11. Žodinė informacija apie COVID-19 situaciją mieste. Pranešėjai A. Dirgėlienė, R. Perminienė.

1. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė. Teigia, kad savivaldybės tarybai priėmus sprendimą, būtų patenkintas mažas pajamas gaunančios nuomininkės prašymas, užtikrinant jos teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo ar perkėlimo į mažesnio naudingojo ploto socialinį būstą.

NUTARTA. Pritarti pateiktam sprendimo projektui (bendru sutarimu).

2. SVARSTYTA. Pritarimas Klaipėdos miesto savivaldybės 2021–2030 metų strateginio plėtros plano įgyvendinimo 2021 metais ataskaitai.

Pranešėja – S. Kačerauskaitė. Primena, kad Klaipėdos miesto savivaldybės tarybos 2021 m. gegužės 27 d.. sprendimu Nr. T2-135 patvirtintas ilgalaikis planavimo dokumentas – Klaipėdos miesto savivaldybės 2021–2030 metų strateginis plėtros planas. Dokumente išskirti 3 miesto plėtros prioritetai: 1) pažangi, konkurencinga ir subalansuota miesto ekonominė plėtra; 2) socialinės įtraukties didinimas, įgalinant bendruomeniškumą ir stiprinant vietos savivaldą; 3) tvarus ir darnus miesto urbanistinis vystymas. Prioritetams įgyvendinti suformuluota 12 tikslų, 37 uždaviniai ir 2021 m. – 175 priemonės. S. Kačerauskaitė sako, kad ataskaitoje nurodyti priemonių įgyvendinimo rodikliai, terminai bei vykdytojai.

NUTARTA. Pritarti pateiktam sprendimo projektui (bendru sutarimu).

3. SVARSTYTA. Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimas.

Pranešėja – J. Uptienė. Sako, kad sprendimo tikslas – užtikrinti tinkamą lošimų veiklos organizavimą Klaipėdos miesto savivaldybės teritorijoje. Sprendimo uždaviniai: 1) nustatyti lošimų organizavimo vietos poveikį viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai kriterijus, kuriais bus vadovaujamasi nagrinėjant bendrovių prašymus, kai ketinama naujai atidaryti ar steigti lošimų organizavimo veiklą bei ketinant tęsti lošimų organizavimo veiklą konkrečioje lošimų organizavimo vietoje; 2) nustatyti bendrovių, turinčių teisę organizuoti lošimus, norinčių atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, prašymų nagrinėjimo tvarką ir terminus; 3) pavesti Klaipėdos miesto savivaldybės administracijos direktoriui patvirtinti prašymo dėl sutikimo atidaryti ar steigti lošimų organizavimo vietą ir prašymo dėl sutikimo tęsti lošimų organizavimo veiklą lošimų organizavimo vietoje formas.

NUTARTA. Pritarti pateiktam sprendimo projektui (bendru sutarimu).

4. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė. Pažymi, kad teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, ir veiklą, susijusią su menu, dailiaisiais amatais, etnografiniais verslais Klaipėdos miesto istorinėse dalyse.

NUTARTA. Pritarti pateiktam sprendimo projektui (bendru sutarimu).

5. SVARSTYTA. Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinių patvirtinimas.

Pranešėja – K. Petraitienė. Siūlo patvirtinti Klaipėdos miesto savivaldybės 2021 metų konsoliduotųjų biudžeto vykdymo ataskaitų ir finansinių ataskaitų rinkinius.

Priėmus šį sprendimą, bus įgyvendintos įstatyminės nuostatos dėl Klaipėdos miesto savivaldybės konsoliduotųjų biudžeto vykdymo ataskaitų rinkinio ir finansinių ataskaitų rinkinio patvirtinimo, pateikti duomenys Savivaldybės tarybai apie Klaipėdos miesto savivaldybės finansinę būklę.

NUTARTA. Pritarti pateiktam sprendimo projektui (bendru sutarimu).

6. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ pakeitimas.

Pranešėja – K. Petraitienė. Siūlo keisti Klaipėdos miesto savivaldybės tarybos 2022 m. vasario 17 d. sprendimą Nr. T2-32 „Dėl Klaipėdos miesto savivaldybės 2022 metų biudžeto patvirtinimo“ (pakeistas Klaipėdos miesto savivaldybės tarybos 2022 m. balandžio 28 d. sprendimu Nr. T2-80 ir 2022 m. birželio 22 d. sprendimu Nr. T2-158), siekiant padidinti biudžeto pajamas dėl dotacijų skyrimo Savivaldybei, gavus ES finansinės paramos ir bendrojo finansavimo lėšas ir paskirstyti jas asignavimams bei keisti asignavimus, nekeičiant bendros jų apimties, pagal ekonominę klasifikaciją, atsižvelgiant į Savivaldybės administracijos pateiktas paraiškas.

NUTARTA. Pritarti pateiktam sprendimo projektui (bendru sutarimu).

7. SVARSTYTA. Klaipėdos miesto savivaldybės tarybos 2020 m. rugsėjo 24 d. sprendimo Nr. T2-226 „Dėl dalyvavimo tarptautiniuose ir nacionaliniuose jaunimo renginiuose rėmimo tvarkos aprašo patvirtinimo“ pakeitimas.

Pranešėja – A. Valadkienė. Sako, kad sprendimo esmė - pakeisti Dalyvavimo tarptautiniuose ir nacionaliniuose jaunimo renginiuose rėmimo tvarkos aprašą.

NUTARTA. Pritarti pateiktam sprendimo projektui (bendru sutarimu).

8. SVARSTYTA. Klaipėdos miesto savivaldybės tarybos 2020 m. sausio 30 d. sprendimo Nr. T2-24 „Dėl jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo“ pakeitimas.

Pranešėja – A. Valadkienė. Teigia, kad tarybos sprendimo projekto esmė pakeisti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašą, siekiant papildyti ir pataisyti nuostatas, pasibaigus „Klaipėda – Europos jaunimo sostinė 2021 m.“ projektui.

NUTARTA. Pritarti pateiktam sprendimo projektui (bendru sutarimu).

9. SVARSTYTA. Sutikimas priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn.

Pranešėjas – E. Simokaitis. Siūlo sutikti priimti Klaipėdos miesto savivaldybės (toliau – Savivaldybė) nuosavybėn viešosios įstaigos Neptūno krepšinio klubo (toliau – Įstaiga) (įstaigos kodas 141810521, buveinės adresas Taikos pr. 61A, Klaipėda) dovanojamą šios įstaigos dalininkų kapitalo 1/20 dalį. Pagrindinės priežastys, kodėl nėra siūloma perimti kontrolinio Įstaigos dalininkų kapitalo paketo, yra šios: Vadovaujantis Lietuvos Respublikos viešojo sektoriaus atskaitomybės įstatymo 101 ir 102 straipsniais Įstaiga taptų kontroliuojamu viešojo sektoriaus subjektu, nes Savivaldybei priklausytų daugiau kaip pusę Įstaigos dalyvių balsavimo teisių. Įstaigai tapus kontroliuojamu viešojo sektoriaus subjektu ir atsižvelgiant į pagrindinę Įstaigos vykdomą veiklą, jos veikla būtų apsunkinta. Įstaiga savo apskaitą turėtų tvarkyti pagal Viešojo sektoriaus apskaitos ir finansinės atskaitomybės standartus (VSAFAS), konsoliduoti savo finansines ataskaitas VSAKIS sistemoje, vykdyti viešuosius pirkimus. Klaipėdos miesto savivaldybės administracija neturi patirties valdant tokias specifinę veiklą vykdančias įstaigas.

E. Simokaitis siūlo, atsižvelgiant į nurodytas aplinkybes, priimti sprendimą dėl Įstaigos dalininkų kapitalo 1/20 dalies perėmimo arba 9/20 dalininkų kapitalo dalių perėmimo (pateikti du sprendimo projektai). Teigia, kad Savivaldybei, tapus Įstaigos dalininke, atsirastų galimybė dalyvauti Įstaigos valdyme, sprendimų priėmimo procese, atsirastų galimybė tiesiogiai priimti sprendimus dėl Įstaigos veiklos tikslų ir sričių įgyvendinimo.

K. Bagdonas teigia, kad prie sprendimo projekto turi būti platesnė informacija – informacija apie įsiskolinimus. K. Bagdonas siūlo balsuoti ar iš principo pritariame dovanos gavimui.

Balsavimu (už-2, prieš-1, susilaiko-1) pritarta priimti dovanojamą šios įstaigos dalininkų kapitalo dalį.

K. Bagdonas siūlo sprendimo projektą svarstyti kitame komiteto posėdyje, gavus išsamesnę ataskaitą - auditorių vertinimą ar tikrai Savivaldybė ateityje neturės problemų (papildomos finansinės naštos).

A. Cesiulis teigia, kad auditas nereikalingas. Siūlo arba pritarti sprendimo projektui, arba nepritarti.

K. Bagdonas siūlo komitetui nepritarti pateiktam sprendimo projektui.

NUTARTA. Nepritarti pateiktam sprendimo projektui.

10. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėja – J. Simonavičiūtė. Teigia, kad Reglamente esminiai siūlymai yra: Tarybos komitetų veiklos krypčių tikslinimas, komitetų kitų funkcijų detalizavimas, Kolegijos posėdžių sušaukimo termino nustatymas, Tarybos narių pasisakymai Tarybos posėdžių metu, pateiktas aiškesnis teisėkūros proceso reglamentavimas, siūlymas steigti seniūnijas (teikimo ir nagrinėjimo nuostatų papildymu) ir kt.

NUTARTA. Pritarti pateiktam sprendimo projektui (bendru sutarimu).

11. SVARSTYTA. Žodinė informacija apie COVID-19 situaciją mieste.

Pranešėjai – A. Dirgėlienė ir R. Perminienė pristato informaciją apie COVID-19 situaciją mieste.

NUTARTA. Informacija išklausyta.

Posėdis baigėsi 14.30 val.

Posėdžio pirmininkas Kazys Bagdonas

Posėdžio sekretorė Lietutė Demidova